**สบู่สมุนไพรบำบัดตะโจพิการในผู้ป่วยโรคผิวหนังโรงพยาบาลส่งเสริมสุขภาพตำบลบ้าน ข้าวหลาม ตำบลกมลาไสย อำเภอกมลาไสย จังหวัดกาฬสินธุ์**

**ผู้ประดิษฐ์และนำเสนอผลงาน** กุลณรีย์ ภูกิ่งเงิน นักวิชาการแพทย์แผนไทย

**เบอร์โทรศัพท์** 091-0539161 E-mail : gunnaree.new@gmail.com

**บทคัดย่อ**

การพัฒนานวัตกรรมสบู่สมุนไพรบำบัดตะโจพิการนี้มีวัตถุประสงค์ เพื่อศึกษาประสิทธิผลของสบู่สมุนไพรบำบัดตะโจพิการในผู้ป่วยโรคผิวหนังผื่นคันสัมผัสและผื่นแพ้จากการสารเคมี เปรียบเทียบราคาของสบู่สมุนไพรบำบัดตะโจพิการกับราคากับสบู่รักษาโรคผิวหนังและผื่นคันตามท้องตลาด ลดปริมาณการใช้ยาแผนปัจจุบันในโรงพยาบาลส่งเสริมสุขภาพตำบล โดยใช้ยาสมุนไพรทดแทนการใช้ยาแผนปัจจุบันและประเมินผลความพึงพอใจในการใช้สบู่สมุนไพรบำบัดตะโจพิการจากสมุนไพร 5 ชนิด เป็นสมุนไพรที่อยู่ในตำรับยาต้มอาบรักษาโรคผิวหนัง ได้แก่ ใบเหงือกปลาหมอ เปลือกมังคุด ใบเสลดพังพอนตัวเมีย ขมิ้นชัน ทองพันชั่ง เกลือสินเธาว์สะตุ โดยนำน้ำต้มจากสารสกัดสมุนไพรทั้ง 5 ชนิดนี้มาพัฒนาให้อยู่ในรูปแบบสบู่ก้อนเพื่อให้ง่ายต่อการใช้งานและสะดวกต่อผู้ใช้มากขึ้น สรุปผลการศึกษาพบว่า ผลการทดสอบประสิทธิผลสบู่สมุนไพรบำบัดตะโจพิการมีประสิทธิผลที่ดีในการรักษาผื่นแพ้จากการสัมผัสได้ดี ทำให้อาการคันและผื่นลดลง ราคาของสบู่สมุนไพรมีราคาถูกกว่าสบู่สมุนไพรในท้องตลาด ใช้แล้วไม่ก่อให้เกิดผลค้างเคียงในระยะเวลานาน เป็นผลิตภัณฑ์สมุนไพรที่ทดแทนการใช้ยาเสตียลอยด์และยาแผนปัจจุบันได้ และจากการประเมินผลความพึงพอใจพบว่าสบู่สมุนไพรมีผลการประเมินผลความพึงพอใจในการใช้สบู่สมุนไพรบำบัดตะโจของผู้มารับบริการมีความพึงพอใจในระดับสูงสุด

**คำสำคัญ** สบู่สมุนไพรบำบัดตะโจพิการ, โรคผื่นแพ้จากการสัมผัส, ตะโจพิการ

**สบู่สมุนไพรบำบัดตะโจพิการในผู้ป่วยโรคผิวหนังโรงพยาบาลส่งเสริมสุขภาพตำบลบ้านข้าวหลาม ตำบลกมลาไสย อำเภอกมลาไสย จังหวัดกาฬสินธุ์**

**ผู้ประดิษฐ์และนำเสนอผลงาน** กุลณรีย์ ภูกิ่งเงิน นักวิชาการแพทย์แผนไทย

**เบอร์โทรศัพท์** 091-0539161 E-mail : gunnaree.new@gmail.com

**บทนำ**

จากการศึกษาปัญหาผู้มารับบริการที่ รพ.สต.บ้านข้าวหลาม พบว่าจำนวนผู้ป่วยที่มารับบริการในโรงพยาบาลส่งเสริมสุขภาพตำบลบ้านข้าวหลามในปี พ.ศ.2560 ถึง พ.ศ.2562 มีจำนวนเฉลี่ย 180 รายต่อปี หรือเฉลี่ย 15 รายต่อเดือน ซึ่งมีแนวโน้มเพิ่มมากขึ้นเรื่อยๆ ปัญหาที่พบของผู้มารับบริการ พบว่ามีอาชีพเกษตรกรและกลุ่มผู้เลี้ยงปลาซึ่งสัมผัสกับสารเคมีตลอดเวลาและไม่รู้จักวิธีการดูแลตัวเองด้วยการใส่รองเท้าบู้ท หรือสวมถุงมือ ถ้ามีอาการผื่นแพ้หรือผื่นคันส่วนมากจะซื้อยามาทาหรือรับประทานเอง การแพทย์แผนไทยมีการบูรณาการในการดูแลรักษาโรคผิวหนังเพิ่มมากขึ้น ยาตำรับชำระน้ำเหลืองเสียซึ่งเป็นยาต้มสำหรับอาบที่ประกอบด้วยสมุนไพร 5 ชนิด เช่น ใบเหงือกปลาหมอ เปลือกมังคุด ใบเสลดพังพอนตัวเมีย ขมิ้นชัน ทองพันชั่ง สามารถบรรเทาและรักษาอาการผื่นคัน ผิวหนังเป็นตุ่มใสหรือพุพอง ผู้ศึกษาสนใจพัฒนายาต้มอาบสมุนไพร เป็นรูปแบบสบู่ที่มีสารสกัดจากสมุนไพรบำบัดตะโจพิการ เพื่อให้ผลิตภัณฑ์ใช้ง่าย และเพื่อทดแทนการใช้ยาแผนปัจจุบันในโรงพยาบาลส่งเสริมสุขภาพตำบลและสามารถพัฒนาต่อยอดได้ต่อไป มีวัตถุประสงค์เพื่อศึกษาประสิทธิผลของสบู่สมุนไพรบำบัดตะโจพิการในผู้ป่วยโรคผิวหนังผื่นคันสัมผัสและผื่นแพ้จากการสารเคมี เปรียบเทียบราคาของสบู่สมุนไพรบำบัดตะโจพิการกับราคากับสบู่รักษาโรคผิวหนังและผื่นคันตามท้องตลาด ลดปริมาณการใช้ยาแผนปัจจุบันในโรงพยาบาลส่งเสริมสุขภาพตำบล โดยใช้ยาสมุนไพรทดแทนการใช้ยาแผนปัจจุบันและประเมินผลความพึงพอใจในการใช้สบู่สมุนไพรบำบัดตะโจพิการจากสมุนไพร 5 ชนิด

**วิธีการพัฒนานวัตกรรม**

**วัสดุอุปกรณ์อุปกรณ์ในการต้มเคี่ยวสมุนไพร** ได้แก่ สมุนไพรทั้ง 5 ตัว ได้แก่ ใบเหงือกปลาหมอ 3 ส่วน เปลือกมังคุด 3 ส่วน ใบเสลดพังพอนตัวเมีย 3 ส่วน ขมิ้นชัน 2 ส่วน ทองพันชั่ง 2 ส่วน เกลือสินเธาว์สะตุ 1.5 ส่วน และอุปกรณ์ในการต้ม ได้แก่ หม้อดิน น้ำเปล่า เตาแก๊ส ไม้พาย และกระชอน

**อุปกรณ์ในการทำสบู่** น้ำที่ได้จากการต้มของสมุนไพรทั้ง 6 ตัว ที่ผ่านการต้มเคี่ยวแล้ว, กลีเซอร์รีน 1 กิโลกรัม, แม่พิมพ์สบู่ซิลิโคน 2 ขนาด , หม้อ 2 ใบ ทัพพี 1 อัน , เตาแม่เหล็กไฟฟ้า หรือเตาแก๊สสเปรย์แอลกอฮอล์ 95%

**วิธีทำ** นำสมุนไพรทั้ง 5 ชนิดมาชั่งด้วยเครื่องชั่งดิจิตอลตามอัตราส่วนที่กำหนด แล้วนำสมุนไพรแห้งทั้ง 5 ชนิด เติมน้ำให้ท่วมหม้อยา มาต้มในหม้อดินเผาต้มเดือดประมาณ 30 นาที ต้มเคี่ยวให้เหลือ 1 ใน 3 ส่วน นำกลีเซอรีน 1 กิโลกรัม มาละลาย จากนั้นผสมสารสกัดยาต้มลงไปคนให้เข้ากันต้มต่อจนสารสกัดข้น นำมาพักไว้ให้เย็นพยายามช้อนฟองอากาศออกให้หมด จากนั้นนำแอลกอฮอล์ 95% เช็ดพิมพ์สบู่ให้สะอาดแล้วเทน้ำสบู่ลงไป เมื่อสบู่แข็งตัวแล้วจึงแกะพิมพ์ออก

**การทดสอบประสิทธิผล**

จากการทดสอบโดยให้ผู้ป่วยที่เป็นโรคผิวหนังทดลองใช้พบว่าผลจากการทดลองใช้สบู่สมุนไพรบำบัดตะโจพิการจำนวน 20 คนในผู้ป่วยโรคผิวหนังโรงพยาบาลส่งเสริมสุขภาพตำบลบ้านข้าวหลามพบว่า ผู้ป่วยจำนวน 10 รายหลังใช้สบู่สมุนไพรบำบัดตะโจพิการมีขนาดของเส้นผ่านศูนย์กลางของผื่นที่ผิวหนังลดลงหลังการใช้สบู่ในระยะเวลา 4 สัปดาห์ และอาการคันที่ ผิวหนังลดลงจากอาการคันระดับมากในระดับ3 เป็นมีอาการคันในระดับน้อยลง คือระดับที่ 1 และ2 และไม่มีอาการคันในสัปดาห์ที่ 4 เมื่อเปรียบเทียบราคาสบู่สมุนไพรกับราคาในท้องตลาด สบู่สมุนไพรบำบัดตะโจพิการขนาด 50 กรัม ราคาถูกกว่าสบู่ตามท้องตลาดเฉลี่ย 32.67 บาท ผลการประเมินผลความพึงพอใจในการใช้สบู่สมุนไพรบำบัดตะโจของผู้มารับบริการมีความพึง พอใจ 4 ด้าน คือ ด้านความสะดวกในการใช้งาน ความเหมาะในการใช้งาน และความพึงพอใจต่อนวัตกรรมสบู่สมุนไพรบำบัดตะโจพิการมีความพึงพอใจในระดับมากที่สุด ส่วนกลิ่นของสบู่มีความพึงพอใจปานกลาง

**สรุปผลและข้อเสนอแนะ**

สบู่สมุนไพรบำบัดตะโจมีประสิทธิผลในการรักษาโรคผิวหนัง จึงทำให้สามารถใช้สบู่สมุนไพร บำบัดตะโจ เพื่อการบำบัดผู้มารับบริการในโรงพยาบาลส่งเสริมสุขภาพตำบลได้ เนื่องจากมีประสิทธิผลในการรักษาโรคได้ดีและยังมีรูปแบบที่ใช้ได้ง่าย อีกทั้งสบู่สมุนไพรบำบัดตะโจมีราคาถูกประหยัดค่าใช้จ่ายได้มากกว่าสบู่ในตลาดทั่วไป และเมื่อประเมินผลความพึงพอใจของสบู่สมุนไพรบำบัดตะโจแล้วอยู่ในระดับมากที่สุด สามารถพัฒนาสูตรสบู่สมุนไพรต่อไปและพัฒนากลิ่นของสมุนไพรให้มีความหลากหลายน่าใช้ขึ้น

**เอกสารอ้างอิง**

1. ปัทมา โพธิสัตย์ พท.ป.(2561). **ผลการใช้ยาสมุนไพรตำรับในผู้ป่วยโรคสะเก็ดเงินในโรงพยาบาลภาชี,**

**ศูนย์ส่งเสริมสุขภาพด้านกรแพทย์แผนไทยโรงพยาบาลภาชี.**  สืบค้นเมื่อ 14 ต.ค.61. จากhttps://www.ayo.moph.go.th/main/file\_upload/subforms/2018

**2. ดร. ภญ. บุญธิดา มระกูล. ผิวแพ้ง่ายและผื่นแพ้ผิวหนังกับการดูแลอาจารย์.** ภาควิชาเภสัชกรรม คณะ

เภสัชศาสตร์มหาวิทยาลัยมหิดล.สืบค้นเมื่อ 14 ต.ค.61. จากhttps://www.pharmacy.mahidol.

ac.th/thknowledge/article/412

3. บุญศรี เลิศวิริยจิตต์. **การแพทย์แผนไทย: การบำบัดรักษาโรคสะเก็ดเงิน**. สืบค้นเมื่อ 14 ต.ค.61.จาก

http://ssruir.ssru.ac.th/handle/ssruir/837